Ossi-Petteri Grönholm

Ossi-Petteri Grönholm (s. 17. syyskuuta 1981 Kotka) on pelaajauransa päättänyt suomalainen jääkiekkopuolustaja, joka pelaa SM-liigajoukkue KooKoossa. Hän on pelityyliltään puolustava puolustaja.

Ura
Grönholm on Kotkan Titaanien kasvatti. Hän debytoi seuran miesten joukkueessa 17-vuotiaana II-divisioonassa kaudella 1998–1999. Kaudella 1999–2000 Titaanit siirtyi pelaamaan I- ja II-divisioonan välille perustettua Suomi-sarjaa, jossa Grönholm oli joukkueen tehokkain puolustaja tehoilla 2+17=19, kuten myös seuraavalla kaudella 2000–2001 tehoilla 10+12=22. Hän sijoittui myös Suomi-sarjan jäähypörssissä kolmanneksi 101 minuutillaan. Kaudeksi 2001–2002 Grönholm siirtyi Pelicansiin, jossa yli puolet kaudesta eteni kuitenkin A-nuorissa. Hän pelasi seuran SM-liigajoukkueessa 18 runkosarjaottelua tehden yhden syöttöpisteen. Kaudella 2002–2003 Grönholm pelasi SM-liigassa 33 runkosarjaottelua ilman tehopisteitä ja hän pelasi kauden aikana miesten pelejä myös 13 ottelun verran lainalla Mestis-joukkue KJT:ssä. Kaudella 2003–2004 Grönholm pelasi SM-liigassa 47 runkosarjaottelua tehopistein 2+3=5.

Elokuussa 2004 Grönholm siirtyi kuukauden mittaiselle try-outille Tampereen Ilvekseen. Kauden 2004–2005 kynnyksellä hän jäi kuitenkin ilman jatkosopimusta ja siirtyi kasvattajaseuransa Titaanien harjoitusvahvuuteen. Grönholm oli kauden päätyttyäkin joukkueen tehokkain puolustaja tehtyään 14 ottelussa tehot 4+14=18. Marraskuussa 2004 hän siirtyi kahden viikon try-outille Saimaan Palloon. Tammikuussa 2005 Grönholm sai loppukauden kattaneen jatkosopimuksen. Hän teki loppukaudella 28 runkosarjaottelussa tehot 1+3=4 ja nousi runkosarjan viimeisillä kierroksilla aina SaiPan ykköspuolustajaksi asti. Helmikuussa 2005 Grönholm teki kaksivuotisen jatkosopimuksen joukkueen kanssa. Kausi 2006–2007 hänellä jäi hieman rikkonaiseksi loukkaantumisten vuoksi. Tammikuussa 2007 Grönholm teki vuoden mittaisen jatkosopimuksen SaiPan kanssa.

Kaudella 2007–2008 Grönholm nousi SaiPan varakapteeniksi ja teki SM-liigan yhden kauden piste-ennätyksensä tehoilla 4+13=17, joilla hän oli joukkueen tehokkain puolustaja. Koska Grönholm oli tehnyt SaiPan seurajohdolle selväksi lähtönsä kauden jälkeen, hän halusi siirtyä jo siirtotakarajalla tammikuun 2008 lopulla muualle. Grönholm siirtyi loppukauden kattaneella sopimuksella Ruotsiin Elitserien-joukkue Frölundan HC:n riveihin. Kaudella 2008–2009 hän jatkoi uraansa kaksivuotisella sopimuksella Oulun Kärpissä. Grönholm voitti kauden päätteeksi SM-hopeaa. Hän edusti joukkuetta kauden aikana myös Mestarien liigassa. Kaudella 2009–2010 Grönholmilla oli kuitenkin vaikeuksia mahtua Kärppien kokoonpanoon ja hänen sopimuksensa purettiin lopulta yhteisymmärryksessä tammikuussa 2010, jolloin Grönholm siirtyi samalla loppukaudeksi Elitserien-joukkue Brynäs IF:ään. Kauden 2010–2011 hän vietti sarjatasoa alempana HockeyAllsvenskanin Malmö Redhawksissa.

Grönholm siirtyi kaudeksi 2011–2012 kaksivuotisella sopimuksella Hämeenlinnan Pallokerhon riveihin. Hänen ensimmäistä sopimuskauttaan haittasi loukkaantumiset, mutta kaudella 2012–2013 Grönholm nousi joukkueessa suureen rooliin lähinnä Johan Larssonin puolustajaparina. Tammikuussa 2013 hän teki kaksivuotisen jatkosopimuksen HPK:n kanssa. Kaudeksi 2014–2015 Grönholm nimettiin joukkueen varakapteeniksi.

Kaudeksi 2015–2016 Grönholm siirtyi kaksivuotisella sopimuksella SM-liigan nousijajoukkue KooKoohon. Hänen kauttaan lyhensi pitkälti useilla viikoilla lokakuussa 2015 tullut loukkaantuminen, jonka vuoksi Grönholm pelasi kaikkiaan vain 35 runkosarjaottelua.

Elokuussa 2017 Grönholm siirtyi yhden ottelun mittaisella sopimuksella vahvistamaan kasvattajaseuransa Kotkan Titaanien Suomi-sarjajoukkuetta Suomen Cupin toiselle kierrokselle.

Muuta
Grönholmin isä Auvo on entinen alempien sarjojen puolustaja. Kotkan Titaanit on jäädyttänyt hänen pelinumeronsa 15.
Ossin serkun poika  Niklas Grönholm pelaa kotkan titaaneissa numerolla 15.

Tilastot

Lähteet

Viitteet

Suomalaiset jääkiekkoilijat
Vuonna 1981 syntyneet
Elävät henkilöt